Hy laat die spilpunte ook snags loop om verdamping tot die minimum te beperk, en die drupbesproeiing bedags. So kan hy oor 24 uur die boorgate optimaal gebruik. Die plaas se boorgate is wisselvallig en vat lank om te herstel indien die watervlak te laag afgetrek word. Agrico moes saam met Rynier ՚n plan beraam om die beperkte water die beste te benut, sonder om hulle pompe of die boorgat te beskadig. Hulle het ՚n baie vernuftige stelsel aangekoop wat die pomp afskakel sodra die watervlak in die boorgat te laag raak. Later skakel dit weer outomaties die pomp aan sodra dit weer veilig is, sodat die pomp nooit droog loop en daardeur beskadig word nie.